**Társadalmi Ellenőrző Tájékoztató Társulás**

**Társulási Megállapodása**

Magyarország helyi önkormányzatairól szóló 2011. évi CLXXXIX törvény 87.§ -95 §-ai alapján - figyelemmel az atomenergiáról szóló 1996. évi CXVI. törvény 10/A.§ (3) bekezdésben foglaltakra – a Társadalmi Ellenőrző Tájékoztató Társulás (a továbbiakban: Társulás) új társulási megállapodását az alábbiak szerint állapítja meg:

**I.**

**A társulás neve, székhelye, tagjai, lakosságszáma**

1. A Társulás neve: **Társadalmi Ellenőrző Tájékoztató Társulás** (rövidítve: TETT)

2. Székhelye: 7164. Bátaapáti, Petőfi utca 4.

3. Működési területe: A társult önkormányzatok közigazgatási területe

4. A Társulás időtartama: határozatlan

*5. A Társulás tagjainak neve, székhelye, képviselői:*

**Bátaapáti Község Önkormányzata**

7164 Bátaapáti, Petőfi utca 4. Képviseli: Krachun Szilárd polgármester

**Bátaszék Város Önkormányzata**

7140 Bátaszék, Szabadság utca. 4. Képviseli: Dr. Bozsolik Róbert Zsolt polgármester

**Cikó Község Önkormányzata**

 7161 Cikó, Iskola tér 1. Képviseli: Molnár Józsefné polgármester

**Feked Község Önkormányzata**

 7724 Feked, Fő utca 5. Képviseli: Tillmann Péter polgármester

**Mórágy Község Önkormányzata**

 7165 Mórágy, Alkotmány utca 3. Képviseli: Glöckner Henrik polgármester

**Mőcsény Község Önkormányzata**

 7163 Mőcsény, Béke utca 2. Képviseli: Krachun Elemér polgármester

**Véménd Község Önkormányzata**

 7726 Véménd, Tavasz utca 1. Képviseli: Szalonna Zoltán polgármester

 **Ófalu Község Önkormányzat**

7696 Ófalu, Kossuth L. utca 3. Képviseli**:** Bechli Erzsébet polgármester

6. A Társulásban résztvevő települések lakosságszáma (2019.január 1. )

***Bátaapáti 409 fő, Bátaszék : 6.501fő, Cikó: 910 fő, Feked : 215 fő,***

 ***Mórágy: 753 fő, Mőcsény: 338 fő, Véménd 1430 fő, Ófalu: 358 fő (összesen 10914fő)***

**II.**

**A Társulás jogállása**

1. A Társulás a Mötv. 87. §-a alapján jogi személyiséggel rendelkező társulás, amely alapján önállóan vállalhat kötelezettséget, rendelkezhet vagyoni jogokkal.

**III.**

**A Társulás célja, feladata és hatásköre**

A Társadalmi Ellenőrző Tájékoztató Társulás **célja:** a Nemzeti Radioaktív- hulladék-tárolóval (NRHT) kapcsolatos tájékoztatási, ellenőrzési feladatok megvalósítása.

A Társulás **feladatai:**

1. Az NRHT környezetében „és a beszállított hulladékcsomagokon” a radioaktív sugárzás szintjének független ellenőrzése, a mérési eredményekről információ szolgáltatása a területileg illetékes lakosságnak.
2. Az NRHT létesítmények építési, bővítési beruházásainak ellenőrzése, a tárol üzemeltetésével és a bővítésével kapcsolatos lakossági tájékoztatás.
3. Információ szolgáltatása a Társulás tevékenységéről a társult önkormányzatok, az érintett lakosság és a Radioaktív Hulladékokat Kezelő Kft. részére.
4. A társult önkormányzatok településeinek fejlesztése, beruházások, bővítések, felújítások támogatása, valamint a működési feltételeik javítása.
5. A Társulás feladatához kapcsolódó helyzetfeltáró elemzések végzése és végeztetése.
6. A Radioaktív Hulladékokat Kezelő Kft. által – az OAH ellenjegyzésével, a KNPA-ból, támogatási szerződés keretében – a társulási megállapodásban rögzített közös feladatokra és célokra juttatott pénzeszközöknek a társult önkormányzatok közötti szétosztása (a 2. számú mellékletben foglaltak szerint), hatékony felhasználásuk elősegítése.
7. Az átadott pénzeszközök felhasználására vonatkozó támogatási alszerződések megkötése a társult önkormányzatokkal.
8. Az érintett önkormányzatok közötti kapcsolattartás és együttműködés elősegítése.
9. A Társulás vagyonával való gazdálkodás.
10. Kapcsolattartás és együttműködés a nemzetközi és hazai szakmai, közigazgatási és társadalmi szervek és szervezetek között.

A Társulás **hatásköre:**

1. Ellenőrzési hatáskörök (feladat 1.,2.pontja)
2. Tájékoztatási, információgyűjtési kötelezettség (feladat 2., 3.pont)
3. Kapcsolattartási és együttműködési kötelezettség (feladat 8.,10. pont)
4. Pénzügyi, gazdasági, fejlesztési ügyekben való döntés, szerződéskötési hatáskör (feladat 4.,6.,7.pont)
5. Vagyongazdálkodási, döntési hatáskör (feladat 9.pont )
6. A társulás szervezeti, működési rendjének meghatározásával, módosításával kapcsolatos döntési hatáskörök.

**IV.**

**A Társulás szervezete, működése és gazdálkodása**

1. A Társulás **szervei**: Társulási Tanács, elnök, alelnök, munkaszervi és gazdálkodási feladatokat ellátó szerv.

2. A Társulás ***legfőbb irányító és döntést hozó szerve a Társulási Tanács*** (továbbiakban: Tanács).

3. A Társulási Tanácsot a társult önkormányzatok képviselő-testületei határozatban hozott döntése értelmében, a társulásban résztvevő önkormányzatok polgármesterei alkotják, ahol minden tagot egy szavazat illet meg.

4.A Tanács döntéseit nyílt szavazás útján, határozattal hozza. A társulási tanács akkor határozatképes, ha a tagok több mint 2/3-a jelen van. (8 főből 6 tag)

5.A határozat elfogadásához a jelenlévő tagok több mint felének igen szavazata szükséges. Szavazat egyenlőségesetén újbóli szavazás elrendelése szükséges, ha az újbóli szavazásban ismételt egyenlőség alakul ki, akkor a következő társulási tanácsi ülésre kerül ismét a döntéshozatal.

6. A támogatásként kapott pénzeszközök a társult önkormányzatok közötti felosztásához, valamint a társulás elnökének és alelnökének megválasztásához a tagok 2/3-os többségének szavazata szükséges.

7. Minősített döntés kell hozni a társulásból való kizárásról, társuláshoz való csatlakozásról. (minősített többség feltétele: a tagok több mint fele szavazata mellett az általuk képviselt települések lakosságszáma felének elérése)

*8.* A Tanács az üléseit szükség szerint tartja, de évenként legalább hat ülést tart.

9. A meghívót és a napirenddel kapcsolatos dokumentumokat az ülés előtt legalább 5 nappal kell a Társulás tagjai részére e-mailben kell megküldeni, amennyiben ennek technikai akadálya van, írásban.

10. A Tanács összehívásáról és ülésvezetéséről az elnök, akadályoztatása esetén az alelnökök gondoskodnak. Mindegyikük akadályoztatása esetén az összehívás, ülésvezetés a korelnök hatásköre.

11. A Tanács ülését 15 napon belül össze kell hívni:

* 1. a Tanács tagjainak egynegyedének a tanács ülés összehívásának indokait tartalmazó indítványára ,
	2. a Tolna Megyei Kormányhivatal, mint törvényességi felügyeletért felelős szerv kezdeményezésére.
1. A Tanács tagjai közül elnököt választ és alelnököt választhat.
2. Az elnök és az alelnök megbízatása a polgármesteri megbízatásuk időtartamára szól.

14.A polgármester akadályoztatása esetén a tanácsbeli képviseletét a társult önkormányzatok képviselő-testületei határozatban állapítják meg.

15. A Tanács üléseiről jegyzőkönyvet kell készíteni, amelyre a Magyarország helyi önkormányzatairól szóló 2011. évi CLXXXIX. törvénynek (a továbbiakban: Mötv.) a képviselő-testület üléséről készített jegyzőkönyvre vonatkozó szabályait kell alkalmazni azzal, hogy a jegyzőkönyvet az elnök és a tanács munkaszervezeti feladatait ellátó közös önkormányzati hivatal jegyzője írja alá. A jegyzőkönyvet az ülést követő tizenöt napon belül tanács munkaszervezeti feladatait ellátó közös önkormányzati hivatal jegyzője megküldeni a kormányhivatalnak.

A társulási tanács ülésén a társult önkormányzatok jegyzői tanácskozási joggal vehetnek részt.

16. A Tanács tagjai évente legalább egy alkalommal kötelesek képviselő-testületeiknek beszámolni a Tanácsban végzett tevékenységükről, a Társulás működéséről, pénzügyi helyzetéről és a társulási cél megvalósulásáról. A beszámolóhoz szükséges dokumentumokat az elnök a tagoknak köteles a kérést követő 15 napon belül rendelkezésre bocsátani.

17.A Társulás gazdálkodására a költségvetési szervek gazdálkodására vonatkozó szabályokat kell alkalmazni, az államháztartásról szóló 2011.évi CXCV. törvény(a továbbiakban: Áht.), valamint az államháztartásról szóló törvény végrehajtásáról szóló 368/2011.(XII.31) Kormányrendeletben(a továbbiakban: Ávr.) foglaltak alapján.

18.A Társulás a Központi Nukleáris Pénzügyi Alapból (KNPA) Támogatási szerződés alapján kapott pénzeszközeit a meghatározott pénzforgalmi számlavezetőjénél nyitott elkülönített bankszámlán kezeli. A társulás számlavezető bankja: Hungária Takarék Takarékszövetkezet, Bonyhád.

19.A Társulás tevékenységének típusát, szakfeladat számát és megnevezését a társulási megállapodás *1. számú melléklete* tartalmazza.

20.A Társulás nevében kötelezettségvállalásra a Társulási Tanács elnöke jogosult.

21.A Társulás nevében tett kötelezettségvállalás ellenjegyzésére a munkaszervezeti feladatait ellátó költségvetési szerv vezetője által írásban kijelölt, a költségvetési szerv állományába tartozó személy jogosult.

22.A Társulás pénzügyi, gazdálkodási feladatait megállapodás alapján Bátaszéki Közös Önkormányzati Hivatala látja el.

23. A Társulás munkaszervezeti feladatait szintén külön megállapodás alapján a Bátaszéki Közös Önkormányzati Hivatal látja el: (Székhelye : 7140. Bátaszék, Szabadság utca 4. )

Feladata:

1. a társulás iratainak iktatása, kezelése
2. A társulásban résztvevő önkormányzatok részére az alszerződések előkészítése, módosítása
3. A társulás tanács meghívóinak, előterjesztéseinek, egyéb dokumentumainak, valamint jegyzőkönyveinek elkészítése, határozatok nyilvántartása
4. A havi pénzlehívások összesítése, ezeknek a dokumentumoknak a kezelése
5. A társulás féléves és éves beszámolóinak és elszámolásainak elkészítése
6. A társulás elnöke adminisztrációs feladatainak ellátása

24**.** Bátaszéki Közös Önkormányzati Hivatala Társulás munkaszervezeti feladataitmegbízási szerződés megkötése útján kívánja ellátni.

**V.**

**A Társulási Tanács feladatai**

1. Tárgyalja és elfogadja a Társulás éves költségvetését, és a költségvetés végrehajtásáról

szóló beszámolóját.

1. A Társulás vagyonának hasznosítása céljából a szükséges döntéseket meghozza.
2. Dönt a tanácskozási joggal meghívott személyekről.
3. Dönt a kiváláshoz, a kizáráshoz és a társulás megszűntetéséhez kapcsolódó pénzügyi és vagyoni kérdésekben.
4. Elfogadja az éves munkatervet.
5. Ha a jogszabály vagy jelen társulási megállapodás másként nem rendelkezik, gyakorolja a társulás feladat-és hatáskörébe tartozó jogokat és kötelezettségeket.

**VI.**

**A Társulás képviselete:**

1. A Társulást az elnök képviseli.
2. Az elnök és az alelnök megbízatása megszűnik:

a.) polgármesteri tisztségük megszűnésével;

b.) a Társulási Tanács által történő visszahívással;

c.) lemondással;

d.) a Társulás megszűnésével;

e.) halálával.

1. Az elnök jelentősebb feladatai:
	1. az ülés rendjének biztosítása
	2. vita vezetése és lezárása
	3. döntési javaslatok előterjesztése és a meghozott döntések érvényesítése kimondása
	4. a döntések végrehajtásáról való gondoskodás
	5. döntés azon kérdésekben, amelyben való eljárásra a tanács őt felhatalmazza
	6. a tanács két ülés ülése közötti időszakban a képviseleti jogosultságából szármázó
	7. eljárás.

**VII.**

**A Társulás vagyona, működési költségek**

1. A Radioaktív Hulladékokat Kezelő Kft. által a Központi Nukleáris Pénzügyi Alapból (KNPA) az atomenergiáról szóló 1996. évi CXVI. törvény (a továbbiakban Atv.) 62.§ (1) alapján,a Társulás részére a feladatok elvégzésére rendelkezésre átadott pénzügyi támogatásból származott vagyon, amelynek felosztása a *2. számú melléklet szerinti* összeg felosztása a tanács kizárólagos hatáskörébe tartozik.Az2. számú mellékletben foglalt arányok megváltoztatásához tagok 2/3 többségének szavazata szükséges.

2. A Társulás működésének költségeit a Társulás vagyonából kell biztosítani, melynek összegéről a tanács évente a társult önkormányzatok részére járó támogatás százalékos felosztása előtt 2/3-os többséggel dönt.

3. A Társulás saját ingó vagyonnal rendelkezik, mely felett a tulajdonosi jogokat a tanács gyakorolja. A működtetéséről, hasznosításáról, bérbeadásáról szóló döntés a tanács kizárólagos hatásköre.

**VIII.**

**A Társulás költségvetési ellenőrzésének a rendje**

1. A társulás jogszabályszerű működésének ellenőrzéséről a társulás tagjai, az önkormányzatok belső ellenőrzéseinek szakmai tevékenységét veszik igénybe, a Bonyhádi Közös Önkormányzati Hivatalellenőrzése révén.

2. A Társulás költségvetési ellenőrzését a székhely település által foglalkoztatott könyvvizsgáló végzi, aki évente egyszer beszámol a Tanácsnak a gazdálkodás ellenőrzéséről.

3. Az ellenőrzés során az ellenőrzöttek kötelesek együttműködni, a szükséges tájékoztatást szóban, szükség szerint írásban megadni.

**IX.**

**A Társuláshoz való csatlakozás, a társulás és a tagsági jogviszony megszűnésének szabályai**

1. A Társulás nyílt, hozzá csatlakozni csak az Atv. 10/A. § (1) bekezdésében érintetteknek lehet, a Társulás elnökéhez intézett írásos csatlakozási kérelem benyújtásával. A csatlakozási kérelmet a Tanács érdemben elbírálja, és arról e társulási megállapodás IV fejezet 7. pontja szerint dönt.

2. A Társuláshoz való csatlakozás napja a Társulási Tanács 1. pontjában meghatározott határozatában szereplő nap.

3. A társulásból kiválni, az önkormányzat képviselő-testületének a Mötv. 89.§ (1) - (2) bekezdésében foglaltak szerinti határozatával lehet, az Atv. 10/A. § (6)bekezdés figyelembe vételével.

4. A társulási megállapodás megszűnik:

1. ha a tagok száma vagy köre vagy a feladat ellátás nem felel meg az Atv. 10/A.§ (3) bekezdés a) - c) pontjában meghatározottaknak,
2. ha a Társulás valamennyi tagjának képviselő-testülete az Mötv. 88. § (2) bekezdés szerintiminősített többséggel hozott határozatával dönt a Társulás megszüntetéséről;
3. a törvény erejénél fogva,
4. a bíróság jogerős döntésével.

5. A társulás megszűnése, a társulásból való kiválás illetve kizárás esetén a társulás vagyona az 2. számú mellékletben meghatározott százalékos arányban kerül felosztásra.

**X.**

**Záró rendelkezések:**

1.A Társulás bélyegzője kör alakú, benne a felírat: Társadalmi Ellenőrző Tájékoztató Társulás Bátaapáti, középen TETT felirattal.

2. A társulási megállapodás módosítását a társulási tanács tagjai kezdeményezhetik. A megállapodás módosításáról a társulási tanács minősített többséggel dönt. A Társulási megállapodást a helyi önkormányzati általános választásokat követő 6 hónapon belül a tagok felülvizsgálják.

A Mötv. 88.§ (2) bekezdése értelmében a Társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

3. A Társulás tagjai között esetleges jogviták esetén alávetik magukat a Társulás székhelye szerinti bíróság kizárólagos illetékességének.

4. A jelen társulási megállapodásban nem szabályozott kérdésekben a Mötv, az Áht., valamint az Ávr.-ben foglaltak alapján, valamint a Polgári Törvénykönyvről szóló 2013. évi V. törvény rendelkezéseit kell alkalmazni.

5.A társulási megállapodást az önkormányzatok képviseletében eljáró polgármesterek, a szükséges képviselő-testületi felhatalmazás birtokában, mint az önkormányzatok akaratával mindenben megegyezőt, jóváhagyólag aláírták.

Bátaapáti, 2019. december 9.

|  |  |  |
| --- | --- | --- |
|  Krachun SzilárdBátaapáti Község Önkormányzata | Dr. Bozsolik RóbertBátaszék Város Önkormányzata | Molnár JózsefnéCikó Község Önkormányzata |
| Tillmann PéterFeked Község Önkormányzata | Glöckner HenrikMórágy Község Önkormányzata | Krachun ElemérMőcsény Község Önkormányzata |
| Szalonna Zoltán Véménd Község Önkormányzata |  | Bechli Erzsébet Ófalu Község Önkormányzata |
|  |  |  |
|  |  |  |

**A megállapodásban foglaltakat**

|  |  |  |
| --- | --- | --- |
| **Önkormányzat** | **Jelen megállapodást elfogadó határozat száma** | **Polgármester aláírása** |
| Bátaapáti Község Önkormányzata Képviselő-testülte | **124/2019.(XII.10.)** |  |
| Bátaszék Város Önkormányzata Képviselő-testülte | **297/2019.(XII.11.)** |  |
|  Cikó Község Önkormányzata Képviselő-testülte | **117/2019.(XII.11.)** |  |
|  Feked Község Önkormányzata Képviselő-testülte | **53/2019.(XII.6)** |  |
| Mórágy Község Önkormányzata Képviselő-testülte | **126/2019.(XII.9.)** |  |
| Mőcsény Község Önkormányzata Képviselő- testülte |  **83/2019.(XII.11.)** |  |
| Véménd Község Önkormányzat Képviselő-testülete | **81/2019.(XII.9.)** |  |
| Ófalu Község ÖnkormányzatKépviselő-testülete | **112/2019.(XII.18.)** |  |

**jóváhagyta.**

Jelen társulási megállapodás a törzskönyvi nyilvántartásba történő bejegyzés napjával lép hatályba.

Jelen társulási megállapodás hatályba lépésével egyidejűleg hatályát veszti a 2016..június 7. napján kelt Társadalmi Ellenőrző Tájékoztató Társulás társulási megállapodása.

Társadalmi Ellenőrző Tájékoztató Társulás társulási megállapodásban foglaltakat 25/2019. (XII.6.) Társulási Tanács határozatával fogadta el.

**1. sz. melléklet**

**A Társulás által végzett tevékenységek**

**Alaptevékenységi szakágazat:** 841216 Környezet-és természetvédelem igazgatása

**Tevékenység jellege kor.funk. száma Megnevezése**

|  |  |  |
| --- | --- | --- |
| Kormányzati funkció | 011130 | Önkormányzatok és önkormányzati hivatalok jogalkotó és általános igazgatási tevékenysége |
| kormányzati funkció | 046040 | Hírügynökségi, információs szolgáltatás |
| kormányzati funkció | 051010 | Hulladékgazdálkodási igazgatása |
| kormányzati funkció  | 011320 | Nemzetközi szervezetekben való részvétel  |

**2. számú melléklet**

**A tagokat megillető részarány**

|  |
| --- |
| **TETT** |
| **Társulási közös költség.** | **Évente kerül meghatározva a társulási tanács 2/3-os döntése értelmében** |
|  | **A támogatási összeg a KNPA-ból szerződés alapján biztosított támogatásból a közös költség levonása után kerül felosztásra %-osan a települések között az alábbiak szerint**  |
| Települések | Bátaapáti **39,24 %**  |
|  | Bátaszék **18,34%**  |
|  | Cikó **4,61 %**  |
|  | Feked **4,41 %**  |
|  | Mórágy **18,34%**  |
|  | Mőcsény **5.89 %**  |
|  | Ófalu **1,90 %** |
|  | Véménd **7,26 %**  |
| **Települések összesen** | 8 település **100 %** |
|  |  |
|  |  |
|  |  |